**Ministru kabineta noteikumu projekta**

**"Finanšu izlūkošanas dienesta priekšnieka amata pretendentu atlases noteikumi"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Finanšu izlūkošanas dienesta priekšnieka amata pretendentu atlases noteikumi" (turpmāk – projekts) mērķis ir skaidri noteikt Finanšu izlūkošanas dienesta (turpmāk – Dienests) priekšnieka amata pretendentu pieteikšanās, atlases un vērtēšanas kārtību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Novēršanas likums) 50.1panta trešā un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.janvārī stājās spēkā grozījumi Novēršanas likumā, kas vienlaikus paredz papildināt Novēršanas likumu ar jaunu 50.1pantu. Novēršanas likuma minētā panta trešajā un ceturtajā daļā ir ietverts pilnvarojums Ministru kabinetam noteikt attiecīgus nosacījumus un kārtību. Proti, Novēršanas likuma 50.1panta trešā daļa paredz, ka Ministru kabinets nosaka Dienesta priekšnieka amata pretendentu pieteikšanās nosacījumus un kārtību, kā arī pretendentu atlases un vērtēšanas kārtību. Atbilstoši Novēršanas likuma 50.1panta ceturtajai daļai Ministru kabinets nosaka Dienesta priekšnieka atlases komisijas izveides, darbības un lēmumu pieņemšanas kārtību. Dienesta priekšnieku pēc Ministru kabineta ieteikuma uz pieciem gadiem amatā ieceļ Saeima. Saskaņā ar Novēršanas likuma 50.1panta sesto daļu par Dienesta priekšnieku var būt persona, kura atbilst [Valsts civildienesta likumā](https://likumi.lv/ta/id/10944-valsts-civildienesta-likums) noteiktajām obligātajām ierēdņa amata prasībām un:1) ir ar nevainojamu reputāciju;2) pārvalda vismaz divas svešvalodas;3) ieguvusi augstāko profesionālo vai akadēmisko izglītību (izņemot pirmā līmeņa profesionālo izglītību) un jurista vai ekonomista kvalifikāciju vai kvalifikāciju finanšu vadībā, kā arī uzkrājusi amatam atbilstošu darba pieredzi un pieredzi vadošā amatā;4) atbilst likumā noteiktajām prasībām, lai saņemtu speciālo atļauju pieejai valsts noslēpumam;5) nepiedalās politisko partiju vai to apvienību darbībā;6) kurai nav piemērota sankcija par normatīvo aktu pārkāpumu noziedzīgi iegūtu līdzekļu legalizācijas un terorisma un proliferācijas finansēšanas novēršanas vai starptautisko un nacionālo sankciju jomā.Dienesta priekšnieka pretendentu izvērtēšanai tiek izveidota attiecīga komisija. Saskaņā ar Novēršanas likuma 50.1panta ceturto daļu komisijas darbu vada Valsts kancelejas direktors. Komisijas sastāvā ir Valsts kancelejas direktors, ģenerālprokurors vai viņa deleģēts pārstāvis, iekšlietu ministrs vai viņa deleģēts pārstāvis, finanšu ministrs vai viņa deleģēts pārstāvis, Satversmes aizsardzības biroja direktors un Valsts drošības dienesta priekšnieks, kā arī ar padomdevēja tiesībām piedalās ne vairāk kā trīs Finanšu sektora attīstības padomes deleģēti pārstāvji. Atklātu konkursu uz vakanto Dienesta priekšnieka amatu (turpmāk – konkurss) izsludina Valsts kanceleja, nosakot attiecīgo dokumentu iesniegšanai 30 dienu ilgu termiņu. Valsts kanceleja nodrošina arī neatkarīgu personāla atlases ekspertu atbalstu Dienesta priekšnieka atlasē. Personāla atlases eksperti veic darba tirgus izpēti un pretendentu piesaisti, CV un reputācijas pārbaudi, piedalās komisijas sēdēs, veic kompetenču novērtēšanu, ievāc atsauksmes, sniedz atgriezenisko saiti vērtētajiem pretendentiem un sagatavo individuālās attīstības plānu pretendentam, kas tiek virzīts apstiprināšanai amatā. Konkurss uz vakanto Dienesta priekšnieka amatu notiek trīs kārtās. Uz nākamo konkursa kārtu virza pretendentus ar labāko vērtējumu, un netiek skaitīta pretendentu vērtējumu kopsumma visās kārtās. Konkursa pirmajā kārtā komisija vērtē pretendentu atbilstību Dienesta priekšnieka amata prasībām. Labākie no pretendentiem tiek virzīti konkursa otrajā kārtā, kurā komisija intervē pretendentus, noskaidrojot to motivāciju ieņemt vakanto amatu, uzklausa pretendenta redzējumu par Dienesta darbības prioritātēm un attīstību, uzdod papildu jautājumus, lai novērtētu pretendenta pieredzi noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā un organizācijas vadībā, kā arī novērtē pretendenta komunikācijas, argumentācijas un prezentācijas prasmes. Katra pretendenta vērtēšana konkursa otrajā kārtā notiek saskaņā ar projekta 1. un 2. pielikumā minēto metodi un kritērijiem. Valsts kanceleja apkopo komisijas locekļu vērtējumus un aprēķina katra pretendenta kopējo vērtējumu.Konkursa trešajā kārtā divi Valsts kancelejas piesaistīti neatkarīgi personāla atlases eksperti, piedaloties Valsts kancelejas pārstāvim, veic pretendenta vadības kompetenču novērtēšanu, vērtējot šādas kompetences: stratēģiskais redzējums; komandas vadīšana; pārmaiņu vadīšana; rezultātu sasniegšana; lēmumu pieņemšana. Kompetenču novērtēšanai izmanto vismaz divas novērtēšanas metodes, tai skaitā interviju. Pretendenta vadības kompetenču novērtējumu eksperti prezentē komisijai. Pirms lēmuma pieņemšanas par pretendenta kandidatūras virzīšanu apstiprināšanai Valsts kancelejai ir tiesības apkopot pretendenta iepriekšējo darba devēju un sadarbības partneru atsauksmes.Pretendenta vadības kompetenču novērtējums uzskatāms par neatbilstošu, ja kāda no kritiskajām vadības kompetencēm ir novērtēta ar "labi" vai kāda no pārējām vadības kompetencēm ir novērtēta ar "jāpilnveido". Apstiprināšanai Saeimā komisija virza to Dienesta priekšnieka amata pretendentu, kurš ieguvis visaugstāko kompetenču novērtējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie Dienesta priekšnieka amata pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvās izmaksas pretendentiem nemainās, jo iesniedzamo dokumentu apjoms arī nemainās. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts “Noteikumi par Finanšu izlūkošanas dienesta priekšnieka amata pretendentu atlasi” un tā sākotnējās ietekmes novērtējuma ziņojums (anotācija) 2019.gada 18.jūnijā tika ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu.Iekšlietu ministrija, izpildot Ministru kabineta 2009.gada 25.augusta noteikumu Nr.970 ”Sabiedrības līdzdalības kārtība attīstības plānošanas procesā” 14.punktu, projektu un tā sākotnējās ietekmes novērtējuma ziņojumu (anotāciju) 2019.gada 19.jūnijā nosūtīja Valsts kancelejai <https://www.mk.gov.lv/content/ministru-kabineta-diskusiju-dokumenti> |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Par projektu neviens viedoklis saņemts netika. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Valsts kanceleja, atbilstoši projektā noteiktajam un Valsts pārvaldes iekārtas likumā noteiktiem pienākumiem. Funkcijas un uzdevumi projektā netiek paplašināti vai sašaurināti. Institūcijai pieejamos cilvēkresursus ietekmē nenozīmīgi, tikai tiktāl, ciktāl tiek ieviesta speciāla procedūras norise tieši Dienesta priekšnieka amata konkursa nodrošināšanai.Dienesta priekšnieka pretendentu atlasē ir iesaistīts Valsts kancelejas direktors, ģenerālprokurors vai viņa deleģēts pārstāvis, iekšlietu ministrs vai viņa deleģēts pārstāvis, finanšu ministrs vai viņa deleģēts pārstāvis, [Satversmes](https://likumi.lv/ta/id/57980-latvijas-republikas-satversme) aizsardzības biroja direktors un Valsts drošības dienesta priekšnieks, kā arī ar padomdevēja tiesībām piedalās ne vairāk kā trīs Finanšu sektora attīstības padomes deleģēti pārstāvji. Uz komisijas sēdi var uzaicināt ekspertus, kuru sniegtajam viedoklim ir ieteikuma raksturs.Valsts kanceleja nodrošina neatkarīgu personāla atlases ekspertu atbalstu Dienesta priekšnieka atlasē.Komisijas sekretariāta funkcijas veic Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

06.11.2019 10:45

1131

D.Radzeviča

67219418, dace.radzevica@iem.gov.lv